“โอ๊ค พานทองแท้” รอดคุก! ศาลฯยกฟ้องคดีฟอกเงิน “กรุงไทย”
"โอ๊ค พานทองแท้" รอดคุก! ศาลฯยกฟ้องคดีฟอกเงิน "กรุงไทย"
"โอ๊ค พานทองแท้" รอดคุก! ศาลฯยกฟ้องคดีฟอกเงิน "กรุงไทย"
25 พ.ย. 2562

ผู้สื่อข่าวรายงานว่า วันนี้ (25 พ.ย.62) เวลา 10.00 น. ศาลอาญาคดีทุจริตและประพฤติมิชอบกลาง อ่านคำพิพากษาคคีฟอกเงิน กรณีธนาคารกรุงไทยปล่อยเงินกู้สินเชื่อให้กับเครือกฤษดามหานคร โดยพนักงานอัยการฝ่ายคดีพิเศษ 4 เป็นโจทก์ยื่นฟ้อง นายพานทองแท้ ชินวัตร เมื่อวันที่ 10 ต.ค.61 ความผิดฐานร่วมกันฟอกเงิน และสมคบกันฟอกเงิน ตาม พ.ร.บ.ป้องกันและปราบปรามการฟอกเงิน พ.ศ.2542 มาตรา 5, 9, 60 และ พ.ร.บ.ป้องกันและปราบปรามการฟอกเงิน (ฉบับที่ 5) พ.ศ.2558 มาตรา 10 ประกอบประมวลกฎหมายอาญา มาตรา 83, 91
โดยล่าสุด ศาลพิพากษายกฟ้อง นายพานทองแท้ เนื่องจากเห็นว่าพยานหลักฐานไม่มีน้ำหนักเพียงพอ รวมทั้งจำนวนเงินในเช็คที่ระบุว่ามีการฟอกเงินมูลค่า 10 ล้านบาทคิดเป็นเพียงส่วนเล็กน้อยเมื่อเทียบกับทรัพย์สินของจำเลย และคิดเป็นส่วนเล็กน้อยเมื่อเทียบกับวงเงินกู้ทั้งหมด  อย่างไรก็ตามฝ่ายโจทก์สามารถยื่นอุทธรณ์ได้ภายในหนึ่งเดือนนับจากวันอ่านคำพิพากษานี้